Гісторык Сяргей Харэўскі ў каментары для Беларускай рэдакцыі Ватыканскага радыё зазначыў, што лёс Касцёла ў Беларусі наўпрост апынуўся знітаваным з лёсам БНР. “У часе, калі адбываліся гэтыя падзеі, 100 гадоў таму, разгарнула сваю дзейнасць Беларуская хрысціянская дэмакратыя. На хвалі гэтых падзей у Мінск вярнуліся многія ксяндзы, знаныя дзеячы беларускага нацыянальнага руху, такія як Адам Станкевіч, Язэп Германовіч, Вінцэнт Гадлеўскі – ён прымаў удзел і ў першым Усебеларускім з’ездзе ў Мінску, ад імя каталіцкага святарства выступаў на гэтым з’ездзе. І так выйшла, што каля паловы лідараў народнага руху ў Мінску былі менавіта католікамі”, — падкрэсліў спадар Харэўскі.